CELEX: 62020CN0503
Language: mt
Date: 2020-10-06 00:00:00
Title: Kawża C-503/20: Talba għal deċiżjoni preliminari mressqa mill-Audiencia Provincial de Las Palmas de Gran Canaria (Spanja) fis-6 ta’ Ottubru 2020 – Banco de Santander S. A. vs YC

28.6.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 252/5
            
         
      Talba għal deċiżjoni preliminari mressqa mill-Audiencia Provincial de Las Palmas de Gran Canaria (Spanja) fis-6 ta’ Ottubru 2020 – Banco de Santander S. A. vs YC
      (Kawża C-503/20)
      (2021/C 252/06)
      Lingwa tal-kawża: l-Ispanjol
      
         Qorti tar-rinviju
      
      Audiencia Provincial de Las Palmas de Gran Canaria
      
         Partijiet fil-kawża prinċipali
      
      
         Rikorrent: Banco de Santander S.A.
      
         Konvenut: YC
      Permezz ta’ digriet tal-25 ta’ Marzu 2021, il-Qorti tal-Ġustizzja (is-Sitt Awla) iddikjarat l-ewwel domanda manifestament inammissibbli u tirrispondi għat-tieni domanda fis-sens li d-Direttiva tal-Kunsill 87/102/KEE tat-22 ta’ Diċembru 1986 għall-approssimazzjoni tal-liġijiet, regolamenti u dispożizzjonijiet amministrattivi ta’ l-Istati Membri dwar il-kreditu lill-konsumatur (1), fil-verżjoni tagħha emendata bid-Direttiva tal-Kunsill 90/88/KEE tat-22 ta’ Frar 1990 (2), u d-Direttiva 2008/48/KE tal-Parlament Ewropew u tal-Kunsill tat-23 ta’ April 2008 dwar ftehim ta’ kreditu għall-konsumatur u li tħassar id-Direttiva tal-Kunsill 87/102/KEE (3), għandhom jiġu interpretati fis-sens li ma jipprekludux leġiżlazzjoni nazzjonali, kif interpretata fil-ġurisprudenza nazzjonali, li tistabbilixxi limitu tar-rata annwali ekwivalenti li tista’ tiġi imposta fuq il-konsumatur f’kuntratt ta’ kreditu għall-konsum bl-għan li tiġi miġġielda l-użura, sakemm din il-leġiżlazzjoni ma tiksirx ir-regoli armonizzati minn dawn id-direttivi, b’mod partikolari fir-rigward tal-obbligi ta’ informazzjoni.
      
         (1)  ĠU Edizzjoni Speċjali bil-Malti, Kapitolu 15, Vol. 1, p. 326.
      
         (2)  ĠU Edizzjoni Speċjali bil-Malti, Kapitolu 15, Vol. 1, p. 374.
      
         (3)  ĠU 2008, L 133, p. 66, rettifiki fil-ĠU 2009, L 207, p. 14, fil-ĠU 2010, L 199, p. 40, u fil-ĠU 2011, L 234, p. 46.